Et af Danmarks allerstørste navne i boksesporten Jørgen 'Gamle' Hansen døde fredag efter længere tids sygdom. Han blev 74 år. I dag tager familie og venner afsked med ham i Aalborg. Han bisættes fra kapellet på Almen Kirkegården. Jørgen Hansens hustu Hanne Hansen er rørt over, at så mange mennesker er dukket op. Jørgen 'Gamle' Hansen fik sin boksemæssige opvækst i Lindholm BK, og blev professionel i 1969, da han var 26 år. Han stoppede først sin professionelle karriere 40-årig, og fik deraf kælenavnet 'Gamle'. Karrieren bød på 92 kampe, hvoraf han vandt de 78. 34 af dem på knockout. Den danske boksepromotor og manager Mogens Palle var nære venner med Jørgen Hansen. - Han var stor også som amatør. Han skabte jo sensationer. Både ved OL og EM, hvor han jo slog europamesteren ud. Der var dramatik og store resultater, når han boksede, siger Mogens Palle.

Opsummering:
Efter lang tids sygdom døde bokseikonet Jørgen 'Gamle' Hansen i sidste uge i en alder af 74 år. Han bisættes onsdag fra kapellet på Almen Kirkegården i Aalborg.